
REPUBLIKA HRVATSKA

KARLOVAČKA ŽUPANIJA 

OPĆINA KAMANJE
Povjerenstvo za provedbu javnog natječaja

KLASA: 112-02/26-01/01

UR.BROJ: 2133-18-03-26-05
Kamanje, 29.07.2026.
U P U T E   I  O B A V I J E S T I   K A N D I D A T I M A 
O PRAVNIM I DRUGIM IZVORIMA ZA PRIPREMANJE KANDIDATA ZA PROVJERU ZNANJA I SPOSOBNOSTI S PODACIMA O PLAĆI I OPISOM POSLOVA RADNOG MJESTA

OBJAVA JAVNOG NATJEČAJA
Općinski načelnik Općine Kamanje, općinski načelnik Općine Ribnik i službenik ovlašten za privremeno obavljanje poslova pročelnika Jedinstvenog upravnog odjela Općine Kamanje i Općine Ribnik  raspisali su javni natječaj za radna mjesta:

· pročelnik – 1 izvršitelj/ica, na neodređeno vrijeme, s punim radnim vremenom, uz obvezni probni rad od 3 mjeseca. 

· Administrativni referent – 1 izvršitelj/ica, na neodređeno vrijeme s punim radnim vremenom, uz obvezni probni rad od tri mjeseca 

· Pomoćni radnik – 1 izvršitelj/ica na neodređeno vrijeme s punim radnim vremenom, uz obvezni probni rad od 3 mjeseca. 
Natječaj je objavljen dana 29.07.2026. godine u Narodnim novinama broj 83/26, na službenoj web stranici Općine Kamanje (www.kamanje.hr) te na službenoj web stranici Općine Ribnik (www.ribnik.hr).
OPIS POSLOVA PO RADNIM MJESTIMA:
Pročelnik

· Rukovodi Jedinstvenim upravnim odjelom u skladu sa Zakonom i drugim propisima;

· Organizira, brine o izvršavanju i nadzire obavljanje poslova, daje upute za rad zaposlenima i koordinira rad Jedinstvenog upravnog odjela;

· Obavlja poslove u svezi pripremanja sjednica Općinskog vijeća;

· Brine o zakonitom radu Općinskog vijeća;

· Provodi neposredan nadzor nad radom u Jedinstvenom upravnom odjelu;

· Sudjeluje u izradi nacrta općih i pojedinačnih akata iz djelatnosti i samoupravnog djelokruga Općine kao jedinice lokalne samouprave

· Upravlja projektima odobrenim od strane nacionalnih i EU fondova

· Poduzima mjere za osiguranje učinkovitosti u radu, brine o stručnom osposobljavanju i usavršavanju djelatnika i o urednom i pravilnom korištenju imovine i sredstava;

· Prati propise iz nadležnosti Jedinstvenog upravnog odjela;

· Upravlja postupkom javne nabave;

· Poduzima mjere za utvrđivanje odgovornosti za povrede službene dužnosti;

· Osigurava suradnju Jedinstvenog upravnog odjela s tijelima državne uprave, tijelima lokalne i regionalne (područne) samouprave i drugim institucijama.

· Obavlja i druge poslove u skladu s zakonom i Statutom Općine, odlukama Općinskog vijeća te po uputama općinskog načelnika

Administrativni referent
· Obavlja poslove uredskog poslovanja, prijma i slanja pošte, obavlja administrativno – tehničke pomoćne poslove za potrebe Jedinstvenog upravnog odjela, Vlastitog pogona, Općinskog vijeća i Načelnika

· Obavlja administrativne i uredske poslove i pomoćne protokolarne poslove za Načelnika 

· Vodi pripadajuće evidencije i očevidnike iz djelokruga Jedinstvenog upravnog odjela

· Pomaže u poslovima tehničke pripreme materijala za sjednicu Općinskog vijeća

· Obavlja administrativne poslove vezane uz provedbu projekata, javnih poziva i drugih aktivnosti općine,

· Obavlja poslove prijepisa, kopiranja, skeniranja i digitalizacije dokumentacije,

· Vodi zapisnike na sastancima kada je to potrebno

· Izrađuje jednostavne dopise, potvrde, uvjerenja i druge akte prema predlošcima i uputama službenika,

· Vodi evidencije o zaprimljenim zahtjevima i prati rokove za njihovo rješavanje

· Vodi evidenciju službenih putovanja i druge interne evidencije

· izrađuje izvješća, statistike i evidencije prema nalogu pročelnika ili načelnika

· Sudjeluje u izradi i pripremi natječajne dokumentacije

· priprema javne objave, obavijesti i informacije za službene kanale općine

· Vodi evidenciju OPG-ova, poljoprivrednih gospodarstava i drugih subjekata u poljoprivredi na području općine

· zaprima zahtjeve poljoprivrednika za lokalne potpore, potpore male vrijednosti i druge mjere općine

· surađuje s LAG-om, savjetodavnom službom, veterinarskom službom i drugim relevantnim institucijama
· Obavlja i druge poslove po nalogu pročelnika
Pomoćni radnik

· Obavlja poslove čišćenja smeća i otpadaka s javnih površina, čišćenje i održavanje građevina javne odvodnje oborinskih voda, kopanje jaraka, košnju trave na javnim površinama, čišćenje i održavanje parkova i igrališta, orezivanje raslinja i sl..

· Sudjeluje u poslovima održavanja nerazvrstanih cesta, čišćenje, košnja uz nerazvrstane ceste i nogostupe, čišćenje snijega i sl.

· Vodi brigu o društvenim domovima i objektima (čišćenje i manji popravci)

· Sudjeluje u organizaciji manifestacija, postavljanje stolova, klupa i šatora za općinske proslave i blagdane

· Obavlja i druge poslove po nalogu pročelnika i načelnika
PODACI O PLAĆI
Plaća je određena Odlukom o visini osnovice za obračun plaća službenika i namještenika Zajedničkog upravnog odjela Općine Kamanje i Općine Ribnik  (Glasnik Općine Kamanje 03/26) i iznosi 1.015,00 eura bruto i Odlukom o koeficijentima za obračun plaće službenika i namještenika u Zajedničkom Jedinstvenom upravnom odjelu Općine Kamanje i Općine Ribnik (Glasnik Općine Kamanje 03/26) te koeficijent za radno mjesto pročelnika iznosi 2,65, koeficijent za radno mjesto Administrativni referent iznosi 1,65 te koeficijent za radno mjesto Pomoćni radnik iznosi 1,1. Plaću službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.
TESTIRANJE KANDIDATA

Provjera znanja i sposobnosti kandidata za obavljanje poslova radnog mjesta za koje je raspisan javni natječaj sastoji se od pisanog testiranja i intervjua. Za svaki dio navedene provjere znanja i sposobnosti kandidata, kandidatima se dodjeljuje određeni broj bodova od 1 do 10. Intervju se provodi samo s kandidatima koji su ostvarili najmanje 50% bodova iz dijela provjere znanja i sposobnosti putem pisanog testiranja odnosno ako su ostvarili najmanje 5 bodova iz pisanog testiranja.  Povjerenstvo kroz intervju odnosno razgovor s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u jedinici lokalne samouprave te rezultate ostvarene u njihovom dosadašnjem radu. Smatra se da je kandidat zadovoljio ako je na intervjuu ostvario najmanje 5 bodova. Ako kandidat ne pristupi pisanom testiranju, smatra se da je povukao prijavu na javni natječaj. Ako kandidat ne pristupi intervjuu smatra se da je povukao prijavu na javni natječaj.
Za zapošljavanje na radno mjesto: Pomoćni radnik – ne provodi se testiranje (sukladno članku 116. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 04/18, 112/19 i 17/25).
Provjeri znanja i sposobnosti mogu pristupiti samo kandidati koji ispunjavaju formalne uvjete natječaja.

Pisano testiranje kandidata sastoji se od pitanja koja se temelje na sljedećim propisima: 

1. 1.Ustav Republike Hrvatske ( NN 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14 )

2. Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)

3. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18 ,112/19, 17/25)

Dodatno, testiranje za radno mjesto – Pročelnik, pisano testiranje se sastoji od pitanja koja se temelje na slijedećim propisima:

1. Zakon o financiranju jedinica lokalne i područne (regionalne) samouprave (NN 127/17, 138/20, 151/22, 114/23)

2. Zakon o proračunu (NN 144/21)

3. Zakon o fiskalnoj odgovornosti (NN 111/18, 41/20, 83/23)

4. Zakon o plaćama u lokalnoj i područnoj ( regionalnoj ) samoupravi (NN  28/10, 10/23)

5. Uredba o sastavljanu i predaji Izjave o fiskalnoj odgovornosti i izvještaja o primjeni fiskalnih pravila (NN 95/19)

6. Pravilnik o financijskom izvještavanju u proračunskom računovodstvu (NN 37/22)

7. Pravilnik o proračunskim klasifikacijama (NN 4/24)

8. Zakon o javnoj nabavi (NN 120/16, 114/22)

9. Pisano testiranje također se sastoji od provjere znanja o EU fondovima i upravljanju projektima a pravni i drugi izvori za pripremanje kandidata za testiranje nalaze se na poveznici:https://strukturnifondovi.hr/eu-fondovi/eu-fondovi-2021-2027/zakonodavni-paket-za-kohezijsku-politiku-za-razdoblje-2021-2027/

Dodatno, testiranje za radno mjesto – Administrativni referent, pisano testiranje se sastoji od pitanja koja se temelje na slijedećim propisima:
1. Uredba o uredskom poslovanju („Narodne novine“ br. 75/21)

2. Zakon o općem upravnom postupku („Narodne novine“ br.47/09, 110/21)

3. Zakon o arhivskom gradivu i arhivima („Narodne novine“ br. 61/18, 98/19, 114/22,

36/24)

Kandidati su dužni pridržavati se utvrđenog vremena i rasporeda testiranja.
PRAVILA I POSTUPAK TESTIRANJA

Po dolasku na provjeru znanja, od kandidata će biti zatražena odgovarajuća identifikacijska isprava radi utvrđivanja identiteta (osobna iskaznica). Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na javni natječaj.

Po utvrđivanju identiteta, kandidatima će biti podijeljena pitanja za pisanu provjeru znanja. Navedena pisana provjera traje 60 minuta.

Za vrijeme provjere znanja i sposobnosti nije dopušteno:

-koristiti se bilo kakvom literaturom odnosno bilješkama

-koristiti mobitel ili druga komunikacijska sredstva

-napuštati prostoriju u kojoj se provjera odvija

-razgovarati s ostalim kandidatima niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila bit će udaljeni  s testiranja a njihov rezultat i rad Povjerenstvo neće bodovati. 
Nakon provedenog postupka, odnosno pisanog tesiranja i intervjua za imenovanje pročelnika, Povjerenstvo za provedbu javnog natječaja, načelnicima Općine Kamanje i Općine Ribnik  dostavlja Izvješće o provedenom postupku s rang listom kandidata za pročelnika prema ukupnom broju bodova ostvarenih na pisanom testiranju i intervjuu. 
Nakon provedenog postupka, odnosno pisanog tesiranja i intervjua za radno mjesto Administrativni referent, Povjerenstvo za provedbu javnog natječaja, pročelniku  dostavlja Izvješće o provedenom postupku s rang listom kandidata prema ukupnom broju bodova ostvarenih na pisanom testiranju i intervjuu.

Izabrani kandidati pozvat će se da u primjerenom roku a prije donošenja rješenja o prijmu u službu, dostavi uvjerenje nadležnog suda da se protiv njega ne void kazneni postupak I uvjerenje o zdravstvenoj sposobnosti za obavljanje poslova radnog mjesta te dostavi na uvid izvornike dokaza o ispunjavanju formalnih uvjeta iz javnog natječaja, čije su preslike priložene uz prijavu na javni natječaj, uz upozorenje da se nedostavljanje traženih isprava smatra odustankom od prijma u službu.

Nakon izbora kandidata, a prije donošenja rješenja o prijmu u službu izabranih kandidata upravno tijelo lokalne jedinice nadležno za službeničke odnose provjerit će po službenoj dužnosti postoji li zapreka za prijam u službu zbog pravomoćne osuđivanosti izabranog kandidata za kazneno djelo iz članka 15. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 4/18, 96/18, 112/19 i 17/25) te zapreke iz članka 16. navedenog zakona.

Sukladno članku 5. stavak 2. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 4/18, 96/18, 112/19 i 17/25), načelnik Općine Kamanje, a uz prethodnu suglasnost načelnika Općine Ribnik donosi rješenje o imenovanju pročelnika koje se dostavlja javnom objavom na službenim mrežnim stranicama Općine Kamanje i Općine Ribnik.
Sukladno članku 5. stavak 2. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 4/18, 96/18, 112/19 i 17/25), privremeni pročelnik Zajedničkog upravnog odjela Općine Kamanje i Općine Ribnik donosi rješenje o prijemu u službu koje se dostavlja javnom objavom na službenim mrežnim stranicama Općine Kamanje i Općine Ribnik.

DODATNE UPUTE I INFORMACIJE-VAŽNO!

Podnositelji prijava dužni su prijavi priložiti sve isprave naznačene u javnom natječaju-manjak samo jedne isprave automatski isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do dana isteka natječajnog roka.

Kandidati u ovom natječajnom postupku imaju pravo uvida u rezultate kao i dokumentaciju koja se odnosi na ovaj javni natječaj s rezervom odnosno obvezom zaštite osobnih podataka drugih kandidata sukladno pozitivnim propisima koji uređuju zaštitu osobnih podataka. Zainteresirani kandidati mogu ostvariti pravo uvida u roku od 30 dana od izvršene dostave rješenja o imenovanju i rješenja o prijemu svim kandidatima te uvid mogu zatražiti pisanom zamolbom na e-mail adresu opcina.kamanje@kamanje.hr 
Povjerenstvo za provedbu javnog natječaja
